Tuamotun kieli

Tuamotu (tai paumotu, omakielinen nimi: pa‘umotu) on austronesialainen kieli. Sitä puhutaan Tuamotun saarilla, Ranskan Polynesiassa. Kieltä puhuu äidinkielenään kaikkiaan noin 14 400 ihmistä (2009). Tuamotu kuuluu malaijilaispolynesialaisten kielten ryhmään. Se on hyvin läheistä sukua muun muassa rarotongalle ja havaijille.

Tuamotua kirjoitetaan latinalaisella aakkosilla. Vain yksittäisiä osia Raamatusta on käännetty tuamotuksi vuodesta 2008 alkaen.

 Murteet ja tahitin kielen vaikutus 
Kielellä on seitsemän alueellista murretta: fangataufa (fangatau, tupitimoake), marangai, napuka (pidetään joskus omana kielenään), parata (putahi), reao, tapuhoe ja vahitu.

Tahitin kielellä on ollut merkittävä vaikutus (ns. tahitisaatio) tuamotuun. Esimerkiksi glottaaliklusiilin käyttö on todennäköisesti lainattu nimenomaan tahitista. Monet tuamotun puhujat osaavat myös hyvin tahitia ja kaksikielisyys on yleistä. Lisäksi kielisiirtymää kohti tahitia on havaittavissa. Erityisesti Tahitin saarella syntyneet tuamotulaiset eivät välttämättä puhu kieltä ollenkaan, vaan ennemminkin tahitia.

 Fonologia 

 Vokaalit 
EtinenKeskinenTakainenSuppeaiuPuolisuppeaeoAvoina

Lähde:

 Konsonantit 
LabiaaliAlveolaariVelaariGlottaaliKlusiiliptkʔNasaalimnŋFrikatiivif | vhTremulanttir

Lähde:

 Sanasto 
Lukusanat 1–10 tuamotuksi:
12345678910tahiruatorufārimaonohituvaruivarongo'uru

Lähteet

Luokka:Ranskan Polynesian kielet
Luokka:Tahitilaiset kielet